Burung Camar Tiga Jari

**Burung Camar Tiga Jari** (Inggeris: *kittiwake*) merangkumi antara lainnya, dua spesies utama burung laut yang berkait rapat dalam keluarga camar *Laridae*, burung camar tiga-jari kaki-hitam (*Rissa tridactyla*) dan burung camar tiga-jari kaki-merah (*Rissa brevirostris*). Julukan "kaki-hitam" dan "kaki-merah" digunakan untuk membezakan kedua-dua spesies di Amerika Utara, tetapi di Eropah, di mana *Rissa brevirostris* tidak dijumpai, burung camar tiga-jari kaki-hitam sering dikenali sebagai *kittiwake*. Nama itu berasal dari panggilannya, 'kittee-wa-aaake, kitte-wa-aaake'. Nama genus *Rissa* adalah daripada nama Iceland 'Rita' untuk burung camar tiga-jari.

## Penerangan
Kedua-dua spesies ini secara fizikal sangat serupa. Mereka mempunyai kepala dan badan putih, belakang kelabu, sayap kelabu berujung hitam pejal dan paruh kuning terang. Burung camar tiga-jari kaki-hitam dewasa lebih besar (kira-kira 40 sm atau 16 inci panjangnya dengan lebar sayap 90–100 sm atau 35–39 in) berbanding burung camar tiga-jari kaki-merah (35–40 sm atau 14–16 inci panjang dengan lebar sayap sekitar 84–90 sm atau 33–35 in). Burung camar tiga-jari kaki-merah pula mempunyai paruh yang lebih pendek, mata yang lebih besar, kepala yang lebih besar, bulat dan sayap kelabu yang lebih gelap. Walaupun kebanyakan burung camar tiga-jari kaki-hitam mempunyai kaki kelabu gelap, sesetengahnya mempunyai kaki kelabu merah jambu hingga kemerahan, menjadikan warna sebagai penanda pengenalan yang tidak berapa boleh dipercayai.

Berbeza dengan anak burung spesies burung camar yang lain, anak burung camar tiga-jari berbulu halus dan putih kerana mereka berada di bawah ancaman pemangsa yang agak kecil, kerana sarangnya berada di tebing yang sangat curam. Tidak seperti anak burung camar lain yang berkeliaran sebaik sahaja mereka boleh berjalan, anak burung camar tiga-jari secara naluriah duduk diam di dalam sarang untuk mengelak daripada jatuh. Burung camar tiga-jari juvana mengambil masa tiga tahun untuk mencapai kematangan. Apabila dalam bulu musim sejuk, kedua-dua burung mempunyai kesan kelabu gelap di belakang mata dan kolar leher belakang kelabu. Jantina tidak dapat dibezakan secara visual.

## Pengagihan dan habitat
Burung camar tiga-jari ialah burung pembiakan pantai yang terdapat di Pasifik Utara, Atlantik Utara, dan lautan Artik. Mereka membentuk koloni yang besar, padat, bising semasa tempoh pembiakan musim panas, sering berkongsi habitat dengan burung gagak-laut. Mereka adalah satu-satunya spesies burung camar yang secara eksklusif bersarang tebing. Koloni burung camar tiga-jari yang tinggal di Newcastle upon Tyne dan Gateshead di timur laut England telah membuat rumah di Jambatan Tyne dan Pusat Seni Kontemporari Baltik. Koloni ini terkenal kerana ia merupakan koloni burung camar tiga-jari pedalaman terjauh di dunia.

## Spesies

## Galeri foto

File:Kittiwake w.jpg|Burung camar tiga-jari pada musim sejuk di Ireland.
File:Kittiwake with young chick.jpg|Burung camar tiga-jari dengan anak-anaknya, Iceland.
File:Rissa tridactyla -Staple Island, Farne Islands, Northumberland, England -adult and chicks-8.jpg|Burung camar tiga-jari, Kepulauan Farne, England.


## Rujukan